Titania (bedrift)

Titania A/S er et bergverk som vesentlig er basert på et dagbrudd på Tellnes i Sokndal ved Jøssingfjord i Rogaland. Dette er verdens største ilmenittforekomst med reserver på 400 millioner tonn. Titania står for ti prosent av verdens ilmenittproduksjon.

Aktieselskabet Titania ble registrert i Kristiania handelsregister den 29. april 1902. Professor Peder Farup fikk patent i Norge på framstilling av et titanholdig fargestoff i 1909, og sammen med dr. Gustav Jebsen utviklet han de påfølgende årene metoder for industriell produksjon av titandioksid til pigment (titanhvitt). I 1916 ble aksjemajoriteten overtatt av Titan Co. A/S fra Fredrikstad, som ville sikre råstoffer for egen produksjon av titanhvitt.

Oppredningsverket på Sandbekk stod ferdig i 1918-1919.  I juni 1927 ble konsesjonen gitt amerikanske National Lead Co. for 99 år, de overtok eierskapet av Titan A/S. Modernisering av driften i 1935 økte produksjonskapasiteten til ca. 100 000 tonn ilmenittkonsentrat. Fra 1937 ble dette skipet fra Jøssingfjord, mens magnetittkonsentrat fremdeles skipes fra Rekefjord. Tellnesanlegget startet 14. oktober 1960. Utvidelser av produksjonskapasiteten til 500 000 tonn ilmenittkonsentrat i 1969, 650 000 tonn i 1970 og en million tonn i 1973. Etter nye miljøkrav startet deponering av avgangsmassen på Dyngadjupet i 1977 og tyngdekraftseparasjonsanlegg startet i 1982. Deponidammen var truet av mye regn i 2021.

Ilmenittsmelteverket i Tyssedal ble satt i drift i 1986.

Referanser

Norske industriselskaper
Næringsliv i Sokndal
Byggverk i Sokndal
Selskaper etablert i 1902
1902 i Norge
Bergverk i Rogaland